Endisel ajal oli Bhagavat munkadega Gridhrakuta mäel. Ta noppis maast ühe lille ja  näitas seda teistele. Kõik vaikisid, ainult auväärt Kašjapa naeratas. Bhagavat ütles: "Minul on tõelise õpetuse silmatera, imeline nirvaana-meel, tõelise vormi mitte-vorm, salajane dharma-värav. See ei toetu kirjatähele, vaid antakse eriliselt edasi väljaspool koole. Usaldan selle Mahakašjapale." Wumen ütleb: Kuldnäoline Gautama käitus nii, nagu poleks juures olnud ühtegi inimest. Ta sundis head inimesed madalateks, riputas üles lambapea, kuid müüs koeraliha. Ma ...